Андрэй Мікалаевіч Белазерскі

Андрэй Мікалаевіч Белазе́рскі (;  — ) — вучоны ў галіне біяхіміі раслін, адзін з заснавальнікаў біяхіміі ў СССР, доктар біялагічных навук (1943), прафесар (1946), акадэмік Акадэміі навук СССР (1962), віцэ-прэзідэнт АН СССР (1971—1972), Герой Сацыялістычнай Працы (1969).

 Біяграфія 
Нарадзіўся ў Ташкенце. У 1927 годзе скончыў фізіка-матэматычны факультэт Сярэднеазіяцкага дзяржаўнага ўніверсітэта і застаўся ў аспірантуры пры кафедры фізіялогіі раслін біялагічнага факультэта. Адначасова з 1923 года працаваў лабарантам, у 1927—1930 гадах выкладаў на рабфаку ўніверсітэта.

У 1930 годзе па запрашэнню А. Р. Кізеля пераехаў у Маскву і пачаў працу ў Маскоўскім дзяржаўным універсітэце асістэнтам на наноў створанай кафедры біяхіміі раслін. З 1932 года дацэнт, з 1943 года прафесар гэтай кафедры. У 1960—1972 гадах займаў пасаду загадчыка кафедры біяхіміі раслін, у 1963—1970 гадах загадчыка кафедры вірусалогіі, адначасова ў 1965—1972 гадах загадчык міжфакультэцкай лабараторыі малекульярнай біялогіі і біяарганічнай хімііБелозерский Андрей Николаевич // Летопись Московского университета  . Адначасова ў 1937—1940 гадах працаваў старшым навуковым супрацоўнікам у Інстытуце мікрабіялогіі Акадэміі навук СССР, у 1943—1946 гадах кансультантам Інстытута малярыі і медыцынскай паразіталогіі Акадэміі медыцынскіх навук СССР, у 1947—1951 гадах кансультантам Інстытута эпідэміялогіі і мікрабіялогіі імя М. Ф. Гамалеі. З 1946 па 1960 год працаваў у Інстытуце біяхіміі імя А. М. Баха Акадэміі навук СССР, у 1960—1970 гадах — старшы навуковы супрацоўнік.

Жыў у Маскве. Памёр 31 снежня 1972 года. Пахаваны на Новадзявочых могілках.

 Навуковая і грамадская дзейнасць 
Аўтар больш за 200Большая Медицинская Энциклопедия. Изд. 3-е. / Главный редактор Б. В. Петровский. — Т. 3.   навуковых прац па хіміі і біяхіміі бялкоў, хімічнаму складу і распаўсюджанню нуклеінавых кіслот у розных груп арганізмаў. Адкрыў ДНК у вышэйшых раслін. Вывучаў нуклеатыдны склад ДНК бактэрый, водарасцей, грыбоў, вышэйшых раслін і жывёл. Разам з А. С. Спірыным прадказаў існаванне інфармацыйнай РНК.

Сярод апублікаваных прац:
 О метафосфатно-нуклеиновых комплексах дрожжей и о химической природе волютина. — М., 1955.
 Нуклеопротеиды и нуклеиновые кислоты растений и их биологическое значение — М.: АН СССР, 1959.
 Состав нуклеиновых кислот и систематика. / Изв. АН СССР, сер. биол., 1960, № 1, (разам з А. С. Спірыным).
 Нуклеиновые кислоты и их связь с эволюцией, филогенией и систематикой организмов. — Ташкент, 1969.
 Биохимия нуклеиновых кислот и нуклеопротеидов: Избранные труды. — М., 1976.

У 1963—1972 гадах быў галоўным рэдактарам часопіса «Успехи современной биологии». Таксама ўваходзіў у склад рэдакцыйных калегій часопісаў «Биохимия», «Цитология», «Вестник АН СССР». Прымаў удзел у рэдагаванні раздзела «Хімія» 2-а выдання Вялікай медыцынскай энцыклапедыі. Член Германскай акадэміі прыродазнаўцаў «Леапальдзіна» (ГДР) з 1971 года.

 Узнагароды 
 Медаль «Серп і Молат» (1969)
 3 ордэны Леніна (1961, 1965, 1969)
 Ордэн Працоўнага Чырвонага Сцяга (1951)
 Медаль «За абарону Масквы» (1945)
 Медаль «За доблесную працу ў Вялікай Айчыннай вайне 1941—1945 гг.» (1945)
 Медаль «У памяць 800-годдзя Масквы» (1948)
 Прэмія імя М. В. Ламаносава (1948)

 Памяць 
У 1991 годзе імем вучонага названы Навукова-даследчы інстытут фізіка-хімічнай біялогіі, створаны на базе створанай ім міжфакультэцай лабараторыі Маскоўскага ўніверсітэта, і на будынку біялагічнага факультэта ў 2005 годзе ўстаноўлена мемарыяльная дошка. У 1995 годзе заснавана прэмія імя А. М. Белазерскага Расійскай акадэміі навук.

 Літаратура 


 Спасылкі 

 Белозерский Андрей Николаевич // Летопись Московского университета  
 Белозерский Андрей Николаевич // Журнал «Химия», № 20/1999 
 Збарский И. Б. БЕЛОЗЕРСКИЙ Андрей Николаевич // Большая Медицинская Энциклопедия. Изд. 3-е. / Главный редактор Б. В. Петровский. — Т. 3.  
 Белозерский Андрей Николаевич // «Мегаэнциклопедия Кирилла и Мефодия» megabook.ru 

Катэгорыя:Біяхімікі СССР
Катэгорыя:Малекулярныя біёлагі
Катэгорыя:Члены Леапальдзіны
Катэгорыя:Памерлі ад раку страўніка
Катэгорыя:Правадзейныя члены АН СССР